钦定古今图书集成/明伦汇编/官常典/第389卷 > 《国子监彝伦堂前石晷诗》明·袁珙
## 钦定古今图书集成/明伦汇编/官常典/第389卷 > 《国子监彝伦堂前石晷诗》明·袁珙

“流沙迢迢隔溟渤，不取昆吾铸奇物。杏坛花开春昼
迟，帝遣良工琢山骨。圆如满璧巨如轮，三尺瑶台高
捧云。子午南北已定位，度数安用罗星辰。六堂深沉
更漏早，旭日扶桑照林杪。一丝影射白玉盘，万井钟
声报清晓。先生盛服坐皋比，犹记花砖催直时。寅宾
出纳著二典，赤心只许羲和知。爰则晨昏造小子，寸”
阴自惜勤终始。期在涓埃答主恩，大明教化同一晷。

《汉书贾谊传》：“谊，洛阳人。年十八，以能诵《诗》《书》属文称
于郡中。文帝召以为博士。是时谊年二十馀，最为少。
每诏令议下，诸老先生未能言，谊尽为之对，人人各
如其意所出。”

《后汉书朱浮传》：“建武七年，浮转太仆，以国学既兴，宜
广博士之选，乃上书曰：‘夫太学者地，礼义之宫，教化所
由兴也。陛下尊敬先圣，垂意古典，宫室未饰，干戈未
休，而先建太学，造立横舍，比日车驾亲临观飨，将以
弘时雍之化，显勉进之功也。寻博士之官，为天下宗
师，使孔圣之言，传而不绝。旧事策试博士，必广求’”详
选。爰自畿夏，延及四方，是以博举明经，惟贤是登，学
者精励，远近同慕。伏闻诏书更试五人，惟取现在洛
阳城者。臣恐自今以往，将有所失，求之密迩，容或未
尽，而四方之学，无所劝乐。凡策试之本，贵得其真，非
有期会，不及远方也。又诸所征试，皆私自发遣，非有
伤费，烦扰于事也。《语》曰：“中国失礼，求之于野。臣浮幸
得与讲图谶，故敢越职。”帝然之。

《仇香传》：香字季智，陈留考城人也。入太学时，诸生同
郡符融有高名，与香比宇，宾客盈室，香常自守不与
融言，融观其容止，心独奇之，乃谓曰：“与先生同郡，壤
邻房牖。今京师英雄四集，志士交结之秋，虽务经学，
守之何固？”香乃正色曰：“天子修设太学，岂但使人游
谈其中？”高揖而去，不复与言。后融以告郭林宗，林宗
因与融《赍刺》就房谒之。遂请留宿。林宗嗟叹，下床为
拜。

《东观汉记》：“甄宇拜博士，每腊，诏赐博士人一羊。羊有大小肥瘠，时议欲杀羊分肉，宇因取瘦者，自是不复
争。后召会，诏问瘦羊博士所在，京师因以为号。”
《三国魏志高堂隆传》：“隆字升平，为博士。文帝初践阼，
群臣或以为宜飨会，隆曰：‘唐虞有遏密之哀，高宗有
不言之思。是以至德雍熙，光于四海。以为不宜为会。
帝敬’”纳之。

《晋书杜夷传》：“夷移渡江，王导遣吏周赡之。元帝为丞
相，教曰：‘今大义颓替，礼典无宗，朝廷滞义，莫能攸正，
宜特立儒林祭酒官，以弘其事。处士杜夷，栖情遗远，
确然绝俗，才学精博，道行优备，其以夷为祭酒’。”夷辞
疾未尝朝会。帝尝欲诣夷，夷陈万乘之主，不宜往庶
人之家。帝乃与夷书曰：“吾与足下虽情在忘言，然虚
心历载，正以足下羸疾，故欲相省，宁论常仪也。”又除
国子祭酒。建武中，《令》曰：“国子祭酒杜夷，安贫乐道，静
志衡门，日不暇给，虽原宪无以加也。其赐谷二百斛。”
皇太子三至夷第，执经问义。夷虽逼时命，亦未尝朝
谒，国有大政，恒就夷谘访焉。明帝即位，夷自表请退。
诏曰：“先王之道，将坠于地，君下帷研思，今之刘、杨，缙
绅之徒，景仰轨训，岂得高退，而朕靡所取则焉。”太宁
元年卒。

《宋书臧焘传》：“义旗建时，焘为太学博士，参右将军何
无忌军事，随府转镇南将军。高祖镇京口，与焘书曰：
‘顷学尚废弛，后进颓业，衡门之内，清风辍响。良由戎
车屡警，礼乐中息，浮夫近志，情与事染，岂可不敷崇
坟籍，敦厉风尚。此境人士，子侄如林，明发搜访，想闻
令轨。然荆玉含宝，要俟开莹，幽兰怀馨，事资扇发。独’”
习寡悟，义著《周典》。今经师不远，而赴业无闻，非惟志
学者鲜，或是劝诱未至耶？想复弘之。

《南齐书王俭传》：俭进号卫军将军，领祭酒。俭长礼学，
谙究朝仪，每博议证引，先儒罕有其例。八座丞郎，无
能异者。令史谘事，宾客满席。俭应接铨序，傍无留滞，
十日一还。学。监试诸生，巾卷在庭，剑卫令史，仪容甚
盛，作解散髻，斜插帻簪。朝野慕之，相与放效。俭常谓
人曰：“江左风流宰相，惟有谢安。”盖自比也。

《梁书张充传》：“充征拜散骑常侍、国子祭酒。充长于义
理，登堂讲说，皇太子以下皆至。时王侯多在学，执经
以拜，充朝服而立，不敢当也。”

《王承传》：承发言吐论，造次儒者。在学训诸生，述《礼》《易》
义。中大通五年，迁长兼侍中，俄转国子祭酒。承祖俭
及父暕尝为此职，三世为国师，前代未之有也，当世
以为荣。

《陈书徐孝克传》：“孝克，陵之第三弟也。性至孝，为国子
祭酒。孝克每侍宴，无所食啖，当其前膳羞损减，高宗
以问中书舍人管斌，斌伺之，见孝克取珍果纳绅带
中，访知，还以遗母。斌以实启，高宗嗟叹良久，乃敕自
今宴享孝克前馔，并遣将还，以饷其母。时论美之。至
德中，皇太子入学释奠，百司陪列，孝克发《孝经》题，后”
主诏皇太子北面致敬。

《前秦录》：“建元七年，高平苏通、长乐刘祥，并以硕学耆
儒，尤精二《礼》。苻坚以通为《礼记》祭酒，居于东庠；祥为
《仪礼》祭酒，处于西序。每月朔旦，率百僚亲临讲论。”
《魏书刘芳传》：“芳字伯文，彭城人，历通直常侍。诏以芳
经学精洽，超迁国子祭酒，以母忧去官。高祖南征宛、
邓，起为辅国将军、太尉长史，从太尉咸阳王禧攻南
阳。”萧鸾将裴叔业入寇徐州，疆埸之民，颇怀去就。高
祖忧之，以芳为散骑常侍、国子祭酒、徐州大中正，行
徐州事。后兼侍中，从征马圈。高祖崩于行宫。及世宗
即位，芳手加衮冕。高祖自袭敛暨于启祖山陵，练除，
始末丧事，皆芳撰定。咸阳王禧等奉申遗旨，令芳入
授《世宗经》。及南徐州刺史沈凌外叛，徐州大水，遣芳
抚慰赈恤之。寻正侍中，祭酒，中正并如故。芳表曰：“夫
为国家者，罔不崇儒尊道，学敩为先。诚复政有质文，
兹范不易，谅由万端资始，众务禀法故也。唐、虞已往，
典籍无据。隆周以降，任居虎门。《周礼大司乐》云：‘师氏
掌以媺诏，王居虎门之左司，王朝掌国中之事，以教
国子弟’。蔡氏《劝学》篇云：‘周之师氏，居虎门左，敷陈六
艺，以教国子’。”今之祭酒，即周师氏。《洛阳记》：国子学宫
与天子宫对，太学在开阳门外。案《学记》云：“古之王者，
建国亲民，教学为先。”郑氏注云：“内则设师保以教，使
国子学焉。外则有太学、庠序之官。”由斯而言，国学在
内，太学在外，明矣。案如《洛阳记》，犹有仿像。臣愚谓：今
既徙县崧瀍，皇居伊洛，宫阙府寺，佥复故趾，至于国
学，岂可舛替。校量旧事，应在宫门之左。至如太学，基
所炳在，仍旧营构。又云：“太和二十年发敕立四门博
士，于四门置学。”臣案自周以上，学惟以二，或尚西，或
尚东，或贵在国，或贵在郊。爰暨周室，学盖有六，师氏
居内，太学在国，四小在郊。《礼记》云：“周人养庶老于虞
庠，虞庠在国之西郊。”《礼》又云：“天子设四学，当入学而
太子齿。”注云：“四学，周四郊之虞庠也。”案《大戴保傅篇》
云：“‘帝入东学，尚亲而贵仁；帝入南学，尚齿而贵信；帝

则六学，所以然者”，注云：“《内则》设师保以教，使国子学
焉，外则有太学庠序之官。”此其证也。汉魏已降，无复
四郊。谨寻先旨，宜在四门。案王肃注云：“天子四郊有
学，去王都五十里。”考之郑氏，不云远近。今太学故坊，
基趾宽旷，四郊别置，相去辽阔，检督难周。计太学坊
并作四门，犹为大旷。以臣愚量，同处无嫌。且今时制
置，多循中代，“未审四学应从古不，求集名儒礼官议
其定所。”从之。迁中书令，祭酒如故。出除安东将军、青
州刺史。为政濡缓，不能禁止奸盗，廉清寡欲，无犯公
私。还朝，议定律令，芳斟酌古今，为大议之主，其中损
益，多芳意也。世宗以朝仪多阙，其一切诸议悉委芳
修正，于是朝廷吉凶大事，皆就谘访焉。转太常卿。
《崔辩传》：“辩长子景儁，梗正有高风，好古博涉，以经明
行修，征拜中书博士，历侍御史，主文中散。授敕接萧
赜，使萧琛、范云，高祖赐名为逸。后为员外散骑侍郎，
与著作郎韩兴宗参定朝仪。雅为高祖所知重，迁国
子博士。每有公事，常被诏独进。博士特命自逸始。”
《韩子熙传》：子熙，除国子祭酒。子熙俭素安贫，常好退
静。迁邺之始，有司并给兵力，时以祭酒闲务，止给二
人。或有令其陈请者，子熙曰：“朝廷自不给祭酒兵，何
关韩子熙事也？”论者高之。

《周书乐逊传》：“逊字遵贤，河东猗氏人也。年在幼童，便
有成人之操。弱冠为郡主簿。魏正光中，闻硕儒徐遵
明领徒赵魏，乃就学《孝经》《丧服》《论语》《诗》《书》《礼》《易》《左氏
春秋》大义。寻而山东寇乱，学者散逸，逊于扰攘之中，
犹志道不倦。永安中，释褐安西府长流参军。大统七
年，除子都督。九年，太尉李弼请逊教授诸子。既而太”
祖盛选贤良，授以守令。相府户曹柳敏、行台郎中卢
光、河东郡丞辛粲相继举逊，称有牧民之才，弼请留
不遣。十六年，加授建忠将军、左中郎将，迁辅国将军、
中散大夫、都督，历弼府西阁祭酒、功曹谘议参军。魏
废帝二年，太祖召逊教授诸子。在馆六年，与诸儒分
授经业，逊讲《孝经》《论语》《毛诗》及服虔所注《春秋左氏
传》。魏恭帝二年，授太学助教。孝闵帝践祚，以逊有理
务材，除秋官府上士。其年，治太学博士，转治小师氏
下大夫。自谯王俭以下，并束修行弟子之礼。逊以经
术教授，甚有训道之方。及卫公直镇蒲州，以逊为直
府主簿，加车骑将军、左光禄大夫。

《隋书王𫠆传》：“𫠆字景文。年二十，尚不知书，为其兄颙
所责怒，乃感激叹曰：‘书无不可读者’。勤学累载，遂遍
通五经。周武帝引为露门学士，每有议决，多𫠆所为。
而性识甄明，精力不倦，好读诸子，偏记异书，当代称
为博物。开皇五年，授国子博士。”

《元善传》：善赐爵江阳县公，迁国子祭酒。上尝亲临释
奠，命善讲《孝经》，于是敷陈义理，兼之以讽谏。上大悦
曰：“闻江阳之说，更起朕心。”赉绢百匹，衣一袭。善之通
博，在何妥之下，然以风流酝藉，俯仰可观，音韵清朗，
听者忘倦，由是为后进所归。妥每怀不平，心欲屈善，
因善讲《春秋》。初发题，诸儒毕集，善私谓妥曰：“名望己
定，幸无相苦。”妥然之。及就讲肆，妥遂引古今滞义以
难善，多不能对，善深衔之，二人由是有隙。

《马光传》：“光字荣伯，开皇初，征授太学博士。因释奠高
祖亲幸国子学，王公以下毕集，光升座讲礼，启发章
明。己而诸儒生以次论难者十馀人，皆当时硕学。光
剖析疑滞，虽辞非俊辨，而义理弘赡，论者莫测其深
浅，咸共推服，上嘉劳焉。”

《杨汪传》：“汪拜国子祭酒，帝令百僚就学，与汪讲论，天
下通儒硕学多萃焉。论难锋起，皆不能屈。帝令御史
书其问答奏之，省而大悦，赐良马一匹。